**KODUKORD**

Sõmeru Lasteaia Pääsusilm kodukord on kinnitatud Koolieelse lasteasutuse seaduse §92 lõike 1 alusel hoolekogu otsusega nr 1, 08 06 2015

**1. Üldsätted**

1.1.Kodukorra aluseks on:

*- Koolieelse lasteasutuse seadus;*

*- Tervisekaitsenõuded koolieelses lasteasutuses tervise edendamisele ja päevakavale;*

*- Sõmeru Vallavolikogu määrus nr 54 (21 10 2012) “Koolieelse munitsipaallasteasutuse muude kulude vanemate poolt kaetava osa maar ning selle tasumise kord”;*

*- Sõmeru Vallavalitsuse määrus nr 1 (16 01 2012) “ Laste lasteaeda vastuvõtu ja sealt väljaarvamise korra kehtestamine”*

1.2. Kodukord on lastele, vanematele ja lasteasutuse töötajatele täitmiseks kohustuslik.

1.3. Isiku suhtes, kes ei käitu kodukorra kohaselt, rakendatakse põhjendatud ja asjakohaseid

 meetmeid kehtivates õigusaktides sätestatud tingimustel ja korras.

1.4. Kodukord on avalik dokument, millega saab tutvuda lasteasutuse kodulehel. Kodukord on

 väljas ka rühmade infostendidel.

**2. Lapse saabumine ja lahkumine, lapse puudumine**

2.1. Lasteaed avatakse kell 7.00.

2.2. Lasteaia tööpäev lõpeb kell 18.30.

2.3. Lapsevanem toob lapse lasteaeda enne õppe-ja kasvatustegevuste algust , s.o. kell 9.00 ja

 tuleb lapsele järele endale sobival ajal, järgides lasteaia päevakava, hiljemalt kell 18.20.

2.4. Lapsevanem annab isiklikult lapse üle rühma töötajale ning järele tulles võtab lapse vastu

 rühma töötajalt. Kui vanem jääb lapsega lasteaia territooriumile mängima või õpetajaga

 vestlema, langeb vastutus lapse eest vanemale.

2.5. Rühma töötajal on õigus laps üle anda ka vanemate poolt eelnevalt tutvustatud ja

 volitatud esindajatele.

2.6**.** Laps saabub ja lahkub lasteaiast koos lapsevanemaga või selleks volitatud isikuga.

 Rühma töötajal on keelatud anda last üle alaealisele ilma kirjaliku erikokkuleppeta.

2.7. Eriolukordades, kui lapsevanem ei jõua lapsele järgi õigeaegselt, on tal kohustus sellest

 teavitada rühma töötajat rühma telefonil**.**

2.8. Kui lapsele ei ole lasteaia lahtioleku ajal järgi tuldud, ootab rühma töötaja lapsevanemat

 15 minutit peale lasteaia sulgemist. Samal ajal proovib rühma töötaja telefoni teel

 kontakti saada lapse vanematega või volitatud esindajatega ning teavitab olukorrast

 direktorit. Kui ka siis pole lapsevanem lapsele järele tulnud, teavitab rühma töötaja

 politseid lasteaeda jäetud lapsest ja järgnevalt toimitakse politsei korralduste järgi.

2.9. Lapsevanem teavitab rühma õpetajat, kui laps haigestub või mingil muul põhjusel ei tule

 lasteaeda. Teavitades lapse puuduma jäämisest hommikul enne 8.45, märgitakse laps

 puuduma samast päevast (kirja läheb ainult hommikusöök), hilisemal teavitamisel

 järgmisest päevast.

**3. Lapse tervise, heaolu ja arengu toetamine**

3.1. Lapsevanem informeerib lasteaia direktorit kirjalikult lapse terviseseisundist tulenevatest

 eritingimustest, mille alusel personal kohandab võimaluse korral päevakava,

 kasvukeskkonda ning õppe-ja kasvatustegevuse korraldust.

3.2. Lasteaia töötajad kujundavad erivajadustega lastele koostöös lasteaia pidajaga laste

 arengut soodustava ja võimalustele vastava kasvukeskkonna.

3.3. Lasteaeda ei lubata last, kui lapse terviseseisund võib kahjustada lapse enda või teiste

 tervist (silmnähtavad haiguse tunnused: lööve, silmapõletik, nohu, köha jms).

3.4. Rühma töötaja jälgib lapse terviseseisundit lasteasutusse vastuvõtul ja seal viibimise ajal

 ning teavitab lapse tervise-või käitumishäiretest lapsevanemat ja vajadusel lasteaia

 direktorit.

3.5.Lasteaias ei anta lastele ravimeid, va erandjuhul (nt suhkruhaigele) võib arsti määratud

 ravimeid lapsele anda üksnes vanema vastutusel ja kokkuleppel direktori määratud

 töötaja(te)ga.

3.6. Lapse nakkushaigusesse haigestumisest on vajalik teavitada õpetajat esimesel võimalusel.

3.7. Lapse kapis peab olema kamm, salvrätid nina puhastamiseks ning vajadusel vahetuspesu

 (sh mähkmed)

3.8. Laps tuleb lasteaeda korrastatud välimusega.

3.9. Lapsel peavad olema libisemiskindla tallaga ja kindlalt jalas püsivad jalanõud, et

 vähendada komistamis-ja kukkumisohtu.

3.10. Lapsel on õueriided, peakate ja jalanõud lähtuvalt ilmastikust.

3.11. Lapse riietel ei tohi olla ohtlikke pikki nööre, salle jt ohtlikke detaile.

3.12. Lapsel on kapis vahetusriided juhuks, kui riided saavad märjaks või määrduvad.

3.13. Lapse lasteaias haigestumise või vigastuse korral kutsub lasteaia töötaja vajadusel

 kiirabi ja võtab ühendust lapse vanemaga. Lapsevanema või kiirabi tulekuni

 võimaldatakse lapsel vajaduse korral lamada järelevalve all. Vajadusel antakse

 haigestunud või vigastatud lapsele kiirabi kohale jõudmiseni esmast abi.

3.14. Nakkushaiguse kahtlusega laps tuleb lasteaia töötajal võimaluse korral eraldada teistest

 lastest, kuid teda ei tohi paigutada üksinda eraldi ruumi.

3.15. Lasteaia direktor teatab telefoni teel või e-kirjaga Terviseametile ning avaldab

 vanematele teate lasteasutuses levivast nakkushaiguse puhangust või

 juhtumist,nimetamata seejuures haigestunud ja nakkuskahtlusega laste nimesid.

3.16. Nakkushaiguste esinemise perioodil rakendatakse lasteaias eri puhastuskorda ja

 kätepesemise nõudeid, järgides Terviseameti juhiseid.

3.17. Lasteaia päevakava kohaselt viibivad kõik lapsed õues 1-2 korda päevas.

**4. Turvalisuse tagamine**

4.1. Lasteaia töötajad loovad lasteaias füüsilise ja psühhosotsiaalse keskkonna, mis on ohutu,

 turvaline ja pakub lastele erinevaid mängu-, õpi-ja loovtegevuse ning kehalise aktiivsuse

 edendamise võimalusi. Lasteasutuses on koostatud keskkonna turvalisuse tegevuskava.

4.2. Lasteaias on mängu-ja võimlemisvahendeid, mille konstruktsioon, mõõtmed ja pindade

 viimistlus vastavad lapse eale ja kasvule ning tagavad ohutu kasutuse. Ronimisredeleid,

 spordi-ja mänguväljaku ning võimlemisvahendeid on kontrollitud tootja juhendite

 kohaselt.

4.3. Lasteaia mööbel on paigutatud nii, et on välditud vigastuste tekkimine ja lastel on

 võimalikult palju ruumi mängimisks.

4.4. Laste väljapääs lasteaia ruumidest ja territooriumilt lasteaia töötaja teadmata ning

 võõraste isikute omavoliline pääs lasteaia ruumidessse on keelatud. Rühmade uksed on

 lukustatud alates kl 9.00.

4.5. Lapsed, lapsevanemad ja lasteaia töötajad on kohustatud viivitamatult teavitama rühma

 töötajat või lasteasutuse direktorit laste ja lasteasutuse töötajate vaimset ja füüsilist

 turvalisust ohustavatest olukordadest.

4.6. Kõik juhtumid, mis on seotud ohuga vaimsele turvalisusele, lahendatakse direktori poolt,

 kelle pädevuses on juhtumi lahendamine või selle juhtumi lahendamise edasiandmine

 väljaspool lasteasutust olevatele isikutele või asutustele.

4.7. Kõik juhtumid, mis on seotud ohuga füüsilisele turvalisusele, lahendatakse juhiabi või

 direktori poolt.

4.8. Lapse ja lasteasutuse töötaja vaimse ja füüsilise vägivalla ennetamise meetmed on:

 - tagasiside lapsevanematelt ja töötajatelt

 - rahulolu- uuringud

 - kaebuste registreerimine

 - kaebuste lahendamine

 - koolitused töötajatele

4.9. Lapse, lapsevanema või lasteasutuse töötaja sobimatu käitumise korral, mis ohustab teiste

 isikute vaimset või füüsilist turvalisust, tuleb reageerida kiiresti, rakendades

 pedagoogilisi või andragoogilisi võtteid või vajadusel tõkestada edasine sobimatu

 käitumine ning pöörduda politsei poole.

4.10. Kui lapse käitumine kahjustab last ennast või teisi lapsi, võib lasteaia direktor

 erandjuhul spetsialistidest koosneva komisjoni ettepanekul peatada kohakasutuse

 lepingu kuni põhjuste/lahenduste väljaselgitamiseni.

4.11. Lasteaia töökorraldusega on tagatud, et kogu rühma tööaja jooksul vastavad õpetaja või

 õpetajat abistava töötaja ja laste suhtarvud koolieelse lasteasutuse seaduses sätestatud

 piirnormidele.

4.12. Laste puhke-või magamise ajal on laste juures üks rühma töötaja.

4.13. Kui laste õuesoleku ajal on ühel rühmatöötajal põhjendatud vajadus minna osade lastega

 tuppa, peab teine rühma töötaja tagama ülejäänud laste turvalisuse õuealal.

4.14. Laste ujulasse, basseini, veekeskusesse või veekogu avalikku supluskohta suplema

 viimisel on vähemalt iga seitsme lapse kohta pedagoog, treener või täiskasvanu, kes

 jälgib pidevalt lapsi ja juhendab vees toimuvaid tegevusi ning osutab vajaduse korral

 abi.

4.15. Õppekäigu ajal tänaval liigeldes on lapsed ja rühma töötajad helkurvestides.

4.16. Lapsevanemad, lasteaia töötajad ja lapsed sulgevad enda järel väravad, et tagada laste

 turvalisus.

4.17. Lasteaia õueala on motoriseeritud liiklusvahenditele suletud, va lasteaeda

 teenindavatele transpordivahenditele.

4.18. Lasteaia õuealal on keelatud koertega viibimine.

4.19. Lasteaeda ei tooda kaasa lapsele ohtlikke ja vägivaldseid mänge õhutavaid mänguasju.

4.20. Lapsel on lubatud lasteaeda kaasa tuua oma mänguasju vastavalt rühmas kokkulepitud

 reeglitele. Rühma töötaja ei vastuta kodust kaasa toodud mänguasja kadumise või

 purunemise eest.